我思古人答焦千之伯强
作者：王令
朝代：宋

paragraphs: 我思古人兮，不古今之異時。
生兹世之誰期，欲勿思而奈何。
獨斯人之不見，聊永懷而自歌。
樂吾行之舒舒，忘兹世之汲汲。
睇萬里以自驚兮，豈寧俯以効拾。
載重道遠兮，予欲行而誰與。
累九鼎以自重兮，顧尪羸之弗舉。
矯身以爲衡兮，權世之重輕。
廣道以爲路兮，聽人之來去。